આ વાતનો અર્થ એ થયો કે આપણો પરિવાર કે આપણી નજીક રહેલો સમાજ એ આપણાં સંસ્કારનું પ્રથમ પગથિયું છે. મારી મમ્મીની આ વાતને હું મારા શબ્દમાં એમ કહી શકું કે જે શીખેલા વિચારો હૃદય અને મગજમાં દ્રઢ રીતે જડાઈ જાય છે તે વિચારો એ સંસ્કારનું બીજું રૂપ છે. પણ અર્થ પ્રમાણે જોઈએ. સંસ્કૃતમાં આ શબ્દના બે અર્થ કહ્યા છે. આ શબ્દોના અર્થ જાણીએ તે પહેલાં જોઈએ કે સંસ્કાર શબ્દમાં મ શબ્દ છુપાયેલો છે ( તેથી શબ્દ બને છે સમ્) પણ ઉચ્ચાર થાય છે ન શબ્દનો ( શબ્દ બને છે સન -ન અડધાનો ) આજે ન નો ઉચ્ચાર ન જોતાં આપણે મ શબ્દથી જ જોઈશું. સમ્ એટલે સમ્યક. સમ્યક એટલે સારું અને કારના ત્રણ અર્થ- કાર્ય, કામ અને કૃતિ.